A Bizottság 650/90/EGK rendelete

(1990. március 16.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 323/90/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel a mellékelt táblázatban zereplő 2. termék tekintetében a Nómenklatúra-bizottság az elnöke által kitűzött határidőn belül nem nyilvánított véleményt;

mivel a mellékelt táblázatban szereplő 1. és 3. termék tekintetében az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. március 16-án.

a Bizottság részéről

Henning Christophersen

alelnök

[1] HL L 36., 1990.2.8., 7. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Koszorú alakú árucikkek különböző (7-35 cm közötti) átmérővel, teljes egészében hántolt, csavart és összefont fűzfavesszőből (lásd az 1. fényképet). | 46021091 | A besorolást a Kombinált Nómenklatúra 1. és 6. általános értelmezési szabályai, a 6. árucsoporthoz fűzött 1. megjegyzés, valamint a 4602 és a 46021091 KN-kód megfogalmazása határozzák meg. Az árucikk nem sorolható be a 6. árucsoportba, mert nem felel meg az ezen árucsoporthoz fűzött 1. megjegyzés követelményeinek. |

2.Sportcipő (magas szárú cipő) gumitalppal, textilanyag felsőrésszel, amelyre bőrdarabokat és műanyaggal bevont textilből készült díszítő elemeket varrtak kívülről. A bőr a külső felület mintegy 59 %-át borítja, míg a textilanyag körülbelül 41 %-át (lásd a 2. fényképet). | 64041100 | A besorolást a Kombinált Nómenklatúra 1. és 6. általános értelmezési szabályai, a 64. árucsoporthoz fűzött 3. és 4. a) megjegyzés és 1. b) alszámos megjegyzés, valamint a 6404 és a 64041100 KN-kód megfogalmazása határozzák meg. A tartozékokat vagy megerősítéseket jelentő bőr vagy műanyag részektől eltekintve valójában a textilanyagból készült rész van túlsúlyban. |

3."Kertészeti üveg" néven ismert, húzott üvegből készült, négyzet vagy téglalap alakú üvegtábla, amelyek egyik szélét egyszerűen simára csiszolták, és amelyet hagyományosan üvegházak építésére használnak. | 70049070 | A besorolást a Kombinált Nómenklatúra 1. és 6. általános értelmezési szabályai, valamint a 7004 és a 70049070 KN-kód megfogalmazása határozzák meg. Az árucikk nem sorolható be a 70060090 alszám alá, mivel nem munkálták meg az abban foglalt meghatározás szerint. Az egyik szélén végrehajtott simára csiszolás valójában műszaki és gazdasági szempontból jelentéktelen, és így nem változtatja meg az árucikk jellegét a Harmonizált Rendszerben a 7006 árucsoporthoz fűzött magyarázó megjegyzés B. pontjában foglaltak szerint. |

+++++ TIFF +++++

+++++ TIFF +++++

--------------------------------------------------